Държавен вестник, бр. 85, 2022 г., стр. 9

БРОЙ  85	
Д Ъ Р Ж А В Е Н  В Е С Т Н И К 	
СТР.  9  
включително съпътстващи разходи по при-
добиването му.
(2) Преведените до 31 декември 2022 г. 
средства по сметката за чужди средства по 
ал. 1 се отразяват в изпълнението на съот-
ветните разходни показатели по бюджета на 
Министерството на отбраната за 2022 г.“
§ 5. Създава се чл. 3б:
„Чл. 3б. Икономията в показателите по 
чл. 2, ал. 2 не може да се използва за поема-
нето на ангажименти и нови задължения за 
разходи за други цели.“
Заключителна разпоредба
§ 6. Постановлението влиза в сила от деня 
на обнародването му в „Държавен вестник“.
Министър-председател:  
Гълъб Донев 
Главен секретар на Министерския съвет:  
Красимир Божанов
6758
ПОСТАНОВЛЕНИЕ № 336 
ОТ 20 ОКТОМВРИ 2022 Г.
за одобряване на допълнителни разходи по 
бюджета на Министерството на туризма за 
2022 г. за авансово финансиране на разходи 
по Програмата за хуманитарно подпомагане 
на разселени лица от Украйна с предоставена 
временна закрила в Република България
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на туризма за 
2022 г. в размер 8 448 115 лв. за изпълнение 
на Програмата за хуманитарно подпомагане 
на разселени лица от Украйна с предоставена 
временна закрила в Република България.
(2) Средствата по ал. 1 да се осигурят за 
сметка на преструктуриране на разходите  
и/или трансферите по централния бюджет 
за 2022 г.
Чл. 2. (1) Със сумата по чл. 1, ал. 1 да се 
увеличат разходите по бюджета на Минис-
терството на туризма за 2022 г. по „Поли-
тика в областта на устойчивото развитие на 
туризма“, бюджетна програма „Подобряване 
на политиките и регулациите в сектора на 
туризма“.
(2) Със сумата по чл. 1, ал. 1 да се увели-
чат показателите по чл. 22, ал. 3 от Закона 
за държавния бюджет на Република България 
за 2022 г.
Чл. 3. Министърът на туризма да извърши 
съответните промени по бюджета на Минис-
терството на туризма за 2022 г. и да уведоми 
министъра на финансите.
Чл. 4. Министърът на финансите да из-
върши произтичащите от чл. 1 промени по 
централния бюджет за 2022 г.
Чл. 5. (1) След предоставяне на безвъзмезд-
на финансова помощ по Оперативна програма 
„Иновации и конкурентоспособност“ при 
налични свободни средства, по Оперативна 
програма „Развитие на човешките ресурси“ 
и/или по Фонд „Убежище, миграция и ин-
теграция“ (ФУМИ), в срок до 15 декември 
2022 г. за средствата по чл. 1 министърът на 
туризма извършва промяна в намаление на 
разходите по „Политика в областта на ус-
тойчивото развитие на туризма“, бюджетна 
програма „Подобряване на политиките и ре-
гулациите в сектора на туризма“ по бюджета 
на Министерството на туризма и уведомява 
министъра на финансите.
(2) Със сумата по ал. 1 се намаляват 
показателите по чл. 22, ал. 3 от Закона за 
държавния бюджет на Република България 
за 2022 г.
(3) Министърът на финансите да извърши 
произтичащите промени от ал. 1 по централ-
ния бюджет за 2022 г. 
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси. 
§ 2. Изпълнението на постановлението се 
възлага на министъра на туризма.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Гълъб Донев 
Главен секретар на Министерския съвет:  
Красимир Божанов
6759
ПОСТАНОВЛЕНИЕ № 337 
ОТ 20 ОКТОМВРИ 2022 Г.
за одобряване на допълнителни разходи по 
бюджета на Министерския съвет за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерския съвет за 2022 г. 
в общ размер 3 500 000 лв. за капиталови раз-
ходи за Мюсюлманското вероизповедание за 
приключване на действията по закупуване на 
имот с цел обособяване в сградния му фонд 
на Висш ислямски институт.
(2) Средствата по ал. 1 да се осигурят за 
сметка на преструктуриране на разходите  
и/или трансферите по централния бюджет 
за 2022 г.